cyanic-selkie/wikianc huggingface dataset:
Կյոտուկեյն
Բնակչություն
Համաձայն 2016 թվականի մարդահամարի տվյալների՝ Կյոտուկեյն կոմունայում բնակվում է 2947 մարդ։ Վերջին 60 տարում բնակչության թվաքանակի նվազում է գրանցվել ։
Տնտեսություն
Կյոտուկեյն կոմունանյի տնտեսության հիմնական ճյուղերն են նավագնացությունն ու ձկնաարդյունաբերությունը։
Արտաքին հղումներ
Կատեգորիա:Ֆինմարք ֆյուլքեյի կոմունաներ
Բժիշկ Փափուկ
Բժիշկ Փափուկ (Doc McStuffins), մանկական սերիալ, ստեղծվել է Բրաուն Բագ Ֆիլմս ստուդիայի կողմից։ Այդ մուլտֆիլմի պրեմիերան կայացել է 2012 թվականի մարտի 23-ին, Դիսնեյ Չանել և Դիսնեյ Ջունիոր հեռուստաալիքներով ։
Սյուժե
Մի անգամ վեցամյա մի աղջիկ՝ Դոթին ցանկացավ դառնալ բժիշկ՝ ինչպես իր մայրիկը։ Երբ նա հագնում է իր լսափողը, տիկնիկները և փափուկ խաղալիքները կենդանանում են և նա սկսում է նրանց հետ շփվել։ Իր ընկերների օգնությամբ՝ Ստաֆֆիի, Լեմմիի և Հելլիի, Դոթը օգնում է խաղալիքներին, որպեսզի նրանք իրենց լավ զգան։ Յուրաքանչյուր դրվագ նեռարում է բնօրինակ սաունդթրեք։ Այդ բուժումների ընթացքում Դոթը հեռուստադիտողներին տալիս է խորհուրդներ, թե ինչպես մնալ առողջ։
Հնչյունավորողներ
Դոթի «Բժիշկ» Փափուկ, Կիարա Մուհամադ
Լեմմի, Լարա Ժիլ Միլլեռ
Ստաֆֆի, Ռոբբի Ռիստ
Չիլլի, Ժես Գառնել
Հելլի, Լոռետտա Դիվայն
Պիսկուն, Էյն Էնտոնի Դեյն
Դոննի, Ժեդեն Բեթս
Մայրիկ, Կիմբերլի Բռուկս
Հայրիկ, Գերի Անտոնի ՈՒիլամս
Երգի տեքստ
Խաղալիք իմացիր, որ քո բժիշկն այստեղ է, Բոլոր անհաջողությունների լուծումը կտա Շտապիր նրա մոտ և մի վախեցիր Նրանից բարի աշխարհում չկա։
Փորձանքի մեջ եթե հանկարծ, հանկարծ ընկնես, Բժիշկը կփրկի չկասկածես։ Օ՜, Օ՜, Օ՜ առողջ լինելը հեշտ է, Իսկ այլ կերպ լինելն այդքան էլ հեշտ չէ։
Չէ որ մեզ հետ է Բժիշկ Փափուկը, Կգտնես լավ ընկեր Բժիշկ Փափուկ, Բժիշկ Փափուկ, Թող հիվանդը չհաշվի Քանի որ նա արդեն այստեղ է։
Սերիաներ
1 - Հրշեջ մեքենան ծառայության պատրաստ է / Միշտ առաջ:(Engine Nine, Feelin' Fine / The Right Stuff)
2 - Զարդատուփի միջի Ջեկը / Հոգնած մրցարշավորդը։ (Out of The Box / Run Down Race Car)
3 - Ասպետների ժամանակը / Ուկոլոշիպոզի ծանր դեպքը։ (Knight Time / A Bad Case of the Pricklethorns)
4 - Անհագ կոկորդիլոսները / Կեղծ նոտան։ (Gulpy, Gulpy Gators! / One Note Wonder)
5 - Քմահաճ թեյախմություն / Հռթիռի մեկնարկը։ (Tea Party Tantrum! / Blast Off!) 6 - Արկածներ խաղալիքարանում / Աստղային, աստղային գիշեր։ (Arcade Escapade / Starry, Starry Night)
7 - Ռոնդա, փրկարարը թռիչքին պատրաստ է / Ջրային արկածները։ (Rescue Ronda; Ready for Takeoff / All Washed Up)
8 - Ձեռքից բռնել / Ծվծվալ թե չծվծվալ։ (Caught Blue-Handed / To Squeak or Not to Sqeak)
9 - Զկրտոցի լուրջ նոպա / Իրարանցման մեջ (A Good Case of the Hiccups / Stuck Up)
10 - Ամեն ինչում անձրևն է մեղավոր / Տափակած Բումեռը։ (Blame It on the Rain / Busted Boomer)
11 - Ռանա, նրա մասին լսել է ամբողջ աշխարհը / Ռադիոյի ժամանակն է։ (The Rip Heard Round the World / Walkie Talkie Time)
12 - Բալերինա / Կապիկը և պղպջակները։ (Break Dancer / Bubble Monkey)
13 - Բնության մեջ / Փոքր Կետը։ (Out in the Wild / A Whale of Time)
14 - Ասպետը և մթությունը / Հելլին կորցնում է լսողությունը։ (The Dark Knight / Hallie Gets an Earful)
15 - Հելլիի ծննդյան տարեդարձը / Շնաձկների ատամներն էլ են ցավում։ (Hallie Happy Birthday / Shark Style Tooth Ache)
Աստերոիդների ցանկ (263201-263300)
Աստերոիդների ցանկ (263101-263200) * Աստերոիդների ցանկ * Աստերոիդների ցանկ (263301-263400)
Լեդի Ֆրենսիս Կարֆեքսի անհետացումը
Սյուժե
Օգնության համար Շերլոկ Հոլմսին է դիմում մի միայնակ ազնվական կնոջ՝ լեդի Ֆրենսիս Կարֆեքսի տարեց սպասուհին։ Մի քանի շաբաթ առաջ նա հեռացել է Լոզանում գտնվող հյուրանոցից, և նրանից այլևս ոչ մի լուր չկա։ Հոլմսը Վաթսոնին առաջարկում է հետաքննություն անցկացնել, քանի որ այդ ժամանակ ինքն իբր թե չի կարող լքել Լոնդոնը։
Վաթսոնը մեկնում է Եվրոպա՝ Լոզան, իսկ հետո Բադեն։ Նա իմանում է, որ լեդի Կարֆեքսին հետապնդում է մի կոպիտ և վայրի անգլիացի։ Բադենում լեդի Կարֆեքսը ծանոթացել է քարոզիչ և բժիշկ Շլեզինգերի և նրա կնոջ հետ, և նրանց հետ միասին Լոնդոն է տեղափոխվել։ Որոշելով շփվել լեդի Կարֆեքսի նախկին սպասուհու՝ մադմուազել Մարի Դևինի հետ՝ Վաթսոնը մեկնում է Մոնպելիե, որտեղ պատահաբար հանդիպում է լեդի Կարֆեքսին հետապնդող անգլիացուն։ Նրանց միջև ծեծկռտուք է սկսվում, որը դադարեցնում է Հոլմսը, որը, ինչպես պարզվում է, այդ ողջ ընթացքում եղել է Վաթսոնի կողքին՝ անցկացնելով իր սեփական հետաքննությունը։ Պարզվում է, որ անգլիացին Ֆիլիպ Գրինն է, որ սիրահարված է լեդի Կարֆեքսին, և որը նունպես նրան է փնտրում։ Հոլմսը հաղորդում է Գրինին, որ իրավիճակը բավականին տագնապալի է, քանի որ լեդի Կարֆեքսը ընկել է ավստրիացի վտանգավոր խաբեբա Փիթերսի և նրա անգլուհի հանցակցի ձեռքը։
Վերադառնալով Լոնդոն՝ Հոլմսը և Գրինը անհետացած լեդի Կարֆեքսին գտնելու համար մանրակրկիտ որոնումներ են անցկացնում։ Որոշ ժամանակ անց Գրինը մի կնոջ հետք է գտնում, որը լեդի Կարֆեքսի զարդերից մեկը գրավատուն է բերում։ Այդ կինն աշխատում է դագաղագործի խանութում և Փիթերսի հանցակիցն է։ Հոլմսը ենթադրում է, որ լեդի Կարֆեքսին ուժով փակի տակ են պահում կամ էլ արդեն սպանել են և խանութից դագաղի մեջ տեղափոխելու են նրան։ Հոլմսը Վաթսոնին առաջարկում է անհապաղ զննել հանցագործների բնակատեղին։ Բնակատեղի ներխուժելով՝ Հոլմսն իրեն ճանաչող Փիթերսին հրամայում է բացել դագաղը։ Սակայն դագաղի մեջ գտնվում է մի մահացած տարեց կին, այլ ոչ թե լեդի Կարֆեքսը։ Հոլմսը փորձում է շարունակել որոնումները, սակայն Փիթերսի հանցակիցը մի ոստիկանի է բերում, որ Հոլմսին կոչ է անում չխախտել օրենքը։ Վշտացած Հոլմսն ստիպված է դադարեցնել անօրինական զննումը։
Հաջորդ առավոտյան Հոլմսը, որ հանկարծակի կռահում է հանցագործների դավադրության մասին, Վաթսոնի ուղեկցությամբ նորից ներխուժում է Փիթերսի խանութ։ Փիթերսի՝ Հոլմսի անօրինության մասին գոռոցներին ի պատասխան Հոլմսը հայտարարում է, որ թաղումը հետաձգվում է, քանի որ հիմա այստեղ է ժամանելու ոստիկանությունը՝ խուզարկության թույլտվությամբ։ Փիթերսը և նրա հանցակիցը անհապաղ փախչում են, իսկ Հոլմսը և Վաթսոնը, կոտրելով դագաղի կափարիչը, այնտեղ գտնում են անգիտակից լեդի Կարֆեքսին, որի դեմքի վրա քլորոֆորմով ներծծված բամբակ էր դրված։ Վաթսոնը և Հոլմսը ծայրահեղ միջոցներ են ձեռնարկում լեդի Կարֆեքսին վերակենդանացնելու և փրկում նրա կյանքը։
Հոլմսի կռահումը հիմնված է Փիթերսի տուն կատարած առաջին այցի վրա, երբ նա ուշադրություն դարձրեց դագաղի մեծության վրա, որի մեջ տարեց կնոջ մարմինն էր, և Հոլմսը սրամտորեն ենթադրեց, որ դագաղի մեջ կարող են տեղավորել նաև լեդի Կարֆեքսի մարմինը՝ այդ կերպով քողարկելով նրա մահը։
Էկրանավորում
1923 թվականին «Լեդի Ֆրենսիս Կարֆեքսի անհետացումը» պատմվածքն էկրանավորվել է Մեծ Բրիտանիայում ռեժիսոր Ջորջ Ռիդջվելի կողմից ։
(8559) 1995 QM2
(8559) , աստերոիդ աստերոիդների հիմնական գոտում։ Հայտնաբերվել է 1995 թվականի օգոստոսի 25-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում ։
Միջին հեռավորությունը Արեգակից կազմում է 2,770727 ա. մ., առավելագույնը մոտենում է 2,4942 ա. մ. հեռավորության վրա և հեռանում 3,0472 ա. մ. ։ Արեգակի շուրջ մեկ ամբողջական պտույտ է կատարում 1684,57 երկրային օրվա ընթացքում, իր ուղեծրով շարժվելով միջինում 0,213704 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,57° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Յոշիսադա Սիմիձուի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տետուան
Տետուան (تطوان, Տիտվան, «աչք» կամ «ակունք», բերբ.՝ Տիտավին , Tétouan, Tetuán, մականունը՝ Սպիտակ աղավնի (الحمامة البيضاء) ), քաղաք Մարոկկոյի հյուսիսում՝ Ռիֆ բերբերական ցեղային շրջանում։ 1912-1956 թվականներին Տետուանը եղել է Իսպանական Մարոկկո պրոտեկտորատի մայրաքաղաքը։ Ներկայում այն ​​Տանժեր-Տետուան շրջանի Տետուանի նահանգի տարածաշրջանային կենտրոնն է։ 2014 թվականին Մարոկկոյւմ անցկացված մարդահամարի տվյալների համաձայն՝ բնակչությունը կազմում է 380787 մարդ ։
1997 թվականին Տետուանի մեդինան ընդգրկվել է ՅՈՒՆԵՍԿՕ-ի Համաշխարհային ժառանգության ցանկում ։
Աշխարհագրական դիրք
Տետուանը գտնվում է Միջերկրական ծովի ափին՝ Ջիբրալթարի նեղուցից մի քանի կիլոմետր հեռավորության վրա, Տանժերից 40 կմ դեպի արևելք, որը ժամանակին եղել է Մաղրիբում եվրոպական ներկայության կարևոր կենտրոն։
Բնակչություն
20-րդ դարի սկզբին քաղաքի բնակչությունը կազմել է շուրջ 25 հազար մարդ, որի կեսը հրեաներ էին, մոտ 40%-ը՝ մահմեդականներ (հիմնականում բերբերներ, բայց եղել են նաև արաբներ), իսկ մոտ 10%-ը իսպանացի գաղութարարներ էին։ Քաղաքն ուներ երկլեզու իսպանա-արաբական բնույթ՝ պահպանելով ընդհանուր ասիական կենցաղը։ Անկախությունից հետո հրեաներն ու քրիստոնյաները հիմնականում արտագաղթել են։ Հատկանշական է, որ Մարոկկոյի իսպանական շրջանում մուսուլմանների մեծամասնությունը արաբներ չէին, այլ Ռիֆ ցեղախմբի բերբերներ։ Այդ ժամանակ մեծ թիվ էին կազմում նաև հրեաները, հիմնականում մառաների սերունդները, որոնք Ռեկոնկիստայի ավարտից հետո աքսորվել էին Իսպանիայից։ Մնացած հրեաներից շատերը ժամանակի ընթացքում դարձել են մուսուլման։ Ժամանակակից քաղաքում պաշտոնական լեզուն արաբերեն է, խոսում են նաև ֆրանսերեն և իսպաներեն։ Հին քաղաքի շատ վայրերում պահպանվել են երկլեզու իսպաներեն-արաբական նշաններ։ Վախենալով Մարոկկոյի հյուսիսում ինքնավարության ձգտման աչտահայտություններից՝ կենտրոնական կառավարությունն արել է հնարավոր ամեն ինչ, որպեսզի հետգաղութային ժամանակահատվածում իսպաներենը գործածությունից դուրս մղելու և այն արաբերենով ու ֆրանսերենով փոխարինելու համար։ Ներկայումս երիտասարդները գործնականում իսպաներեն չեն խոսում, չնայած ավագ սերունդը շատ լավ է խոսում։ Վերջերս Իսպանիան քաղաքում բացել է իսպաներենի ուսումնասիրման մի շարք կենտրոններ։
Պատմություն
Քաղաքի տարածքում առաջին բնակավայրը հիմնադրվել է մ.թ.ա. 3-րդ դարում հնագույն մավրերի կողմից և կոչվել է Թամուդ։ Քաղաքի տարածքում կատարված պեղումները ցույց են տվել, որ այնտեղ ավելի վաղ (մ.թ.ա. 7-րդ դար) գերիշխում էին փյունիկեցիները (Կարթագեն), իսկ ավելի ուշ՝ հռոմեացիները (Հռոմեական կայսրություն)։ Մոտ 1305 թվականին Մարինիների տոհմի սուլթան Աբու Տաբիթը կարգի է բերել հին քաղաքի խարխուլ ավերակները։
Ռեկոնկիստայից հետո եվրոպացիներն ավելի ու ավելի շատ ուշադրություն են դարձրել Մաղրիբի երկրներին, որոնց Միջերկրական ծովի ափը ստացել է վատ համբավ` ծովահենների Բարբարոսական ափ անվանումով, որոնց աջակցում էր Օսմանյան կայսրությունը։ Տետուանը վերածվել է հարակից իսպանական Սեուտա քաղաքի վրա հարձակման հենակետի։ Մոտ 1400 թվականին Տետուանն առաջին անգա ավերվել է Կաստիլիայի կողմից։ Ռեկոնկիստան ավարտվել է 1492 թվականին՝ Գրանադա քաղաքի անկմամբ։ Դրանից անմիջապես հետո մորիսկների և մառաների մեծ մասն արտաքսվել է Իսպանիայից։ Պիրենեյան թերակղզու փախստականներն ու վերաբնակիչները հեղեղել են Տետուան ​​քաղաքը և փաստացիորեն վերակառուցել այն նորովի։ 1515-1542 թվականներին քաղաքը ղեկավարել է Սաիդա ալ-Հուրան։
Իսպանական Տետուան
Ժամանակի ընթացքում քաղաքը ձեռք է բերել ծովահենական բնակավայրի համբավ։ Աֆրիկյան պատերազմի ժամանակ Իսպանիայի առաջնորդ Լեոպոլդո Օ'Դոնելը գրոհով գրավել է քաղաքը և ստացել Տետուանի դուքսի տիտղոս։ Իսպանիայի նոր կառավարությունն սկսել է քաղաքը բարեկարգել եվրոպական եղանակով։ Բայց հաջողությունը կարճ է տևել, արդեն 1862 թվականի մայիսի 2-ին մուսուլմանները ընդվզել են, վտարել իսպանացիներին և քաղաքը վերադարձրել իր ավանդական տեսքին։ Միայն 1912 թվականին Ֆեսի հաշտության պայմանագրով քաղաքն անցել է Իսպանիային։ 1913 թվականին քաղաքը հայտարարվել է որպես Իսպանական Մարոկկոյի մայրաքաղաք՝ պահպանելով այս կարգավիճակը մինչև 1956 թվականը։ Իսպանական իշխանության տարիներին քաղաքը եղել է նաև Մարոկկոյի հրեական կենտրոններից մեկը։ 1956 թվականից հետո հրեաները գաղթել են Իսրայել, ԱՄՆ, Կանադա և Ֆրանսիա։
Արտաքին հղումներ
Կատեգորիա:Իսպանիայի պատմություն Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Համաշխարհային ժառանգություն Մարոկկոյում
Արտեսունատ/ամոդիախին
Արտեսունատ/ամոդիախին, կիրառվում է մալարիայի բուժման նպատակով և վաճառվում Կամոխին անվամբ ։ Այն արտեսունատի և ամոդիախինի կայուն համակցությունն է ։ Առավելապես կիրառվում է Plasmodium falciparum -ով հարուցված սուր անսպասելի մալարիայի ժամանակ ։ Ներիքն ընդունման դեղամիջոց է ։
Հիմնական կողմնակի ազդեցություններին են պատկանում ախորժակի կորուստը, սրտխառնոցը, որովայնային ցավը, քնկոտությունը և հազը ։ Հղիության ընթացքում կիրառման անվտանգությունը հստակեցված չէ, սակայն կարող է կիրառվել միայն այն դեպքում, երբ չկա այլընտրանք ։ Անվտանգ է կրծքով կերակրելու ժամանակաշրջանում կիրառելիս ։ Ե′վ արտեսունատը, և′ ամոդիախինը, ստեղծվել են ընդդեմ մալարիայի, բայց ազդում են տարբեր մեխանիզմներով ։
Արտեսունատ/ամոդիախինը իր առևտրային հասանելիությունը ձեռք է բերել 2007 թվականին ։ Այն պատկանում է ԱՀԿ-ի հիմնական դեղերի ցանկին, որոնք ամենաանվտանգ և արդյունավետն են առողջության համար ։ Արտոնագրված է որպես ջեներիկ դեղամիջոց ։ Զարգացող երկրներում մեկ բուժման կուրսի համար նախատեսված մեծածախ արժեքը կազմում է 0․85-1․52 ԱՄՆ դոլար ։ 2014 թվականից ԱՄՆ-ում և Մեծ Բրիտանիայում այն առևտրային չէ ։
Բժշկական կիրառություն
Կլինիկական հետազոտությունները ցույց են տվել, որ արդյունավետ է օրական մեկ անգամյա դեղաչափը ։ Հետագայում կլինիկական հետազոտությունները պարզեցին, որ այն արդյունավետությամբ չի զիջում արտեմեթեր/լումեֆանտրինին, և ի տարբերություն վերջինիս, որը նշանակվում է օրական 2 անգամ ընդունման, արտեսունատ/ամոդիախինը նշանակվում է 1 անգամ։
Հասարակություն և մշակույթ
Արտեսունատ/ամոդիախինը իր առևտրային հասանելիությունը ձեռք է բերել 2007 թվականին Sanofi-Aventis ընկերության միջոցով ։
Հայ սիրտ
Հրապարակում է ՀՕՄ-ի տեղեկագրերը, նյութեր միության մասնաճյուղերի գործունեության մասին։ Անդրադառնում է երեխաների հայեցի դաստիարակության խնդիրներին, տպագրում բարոյախոսական, բժշկական բնույթի հոդվածներ։ «Հայրենի լուրեր» խորագրով տեղեկություններ է հաղորդում Հայաստանի կյանքի տարբեր բնագավառների մասին։
Կատեգորիա:ԱՄՆ-ի հայկական ամսագրեր Կատեգորիա:Հայկական գրական պարբերականներ Կատեգորիա:Հայկական գիտական պարբերականներ Կատեգորիա:Հայկական մանկական պարբերականներ Կատեգորիա:Հայկական հասարակական պարբերականներ Կատեգորիա:Հայկական մանկավարժական պարբերականներ Կատեգորիա:Պարբերականներ այբբենական կարգով
Նորվեգիայի տեխնոլոգիական ինստիտուտ
Նորվեգիայի տեխնոլոգիական ինստիտուտ (Norges tekniske høgskole, NTH, ՆՏԻ), գիտական ինստիտուտ Նորվեգիայի Տրոնհեյմ քաղաքում։ Հիմնադրվել է 1910 թվականին։ Շուրջ 89 տարի գործել է որպես անկախ տեխնիկական համալսարան, այնուհետև անկախ քոլեջի կարգավիճակով միավորվել է Նորվեգիայի գիտության և տեխնոլոգիայի համալսարանին (ՆԳՏՀ)։ 1996 թվականին, երբ համալսարանը վերակազմավորվել է, ՆԳՏՀ դադարել է գործել որպես կազմակերպչական կառույց։ ՆՏԻ նախկին բաժինները այժմ Նորվեգիայի գիտության և տեխնոլոգիայի համալսարանի շենքի հիմնական մասն են կազմում։
Նորվեգիայի տեխնոլոգիայի ինստիտուտն ի սկզբանե եղել է պոլիտեխնիկական ինստիտուտ, որը շնորհել է ինժեների և ճարտարապետի մագիստրոսական կոչումներ։ 1992 թվականին ՆՏԻ ունեցել է 7627 մագիստրոսական և դոկտորական կոչումով ուսանողներ և 1591 աշխատակից, ավարտել են 1262 որակավորված ինժեներներ (մագիստրոս), 52 որակավորված ճարտարապետներ և 92 գիտությունների դոկտորներ։ Հաստատությանն բյուջեն կազմել է շուրջ 100 միլիոն ԱՄՆ դոլարի, համալսարանական ընդհանուր տարածքը՝ շուրջ 260000 քմ։
Ակադեմիական ֆակուլտետներ
ՆՏԻ ակադեմիական կառուցվածքը նախքան Նորվեգիայի գիտության և տեխնոլոգիայի համալսարանին միավորվելը՝
Գրականություն
Կատեգորիա:Նորվեգիայի համալսարաններ
Արյունածծուկներ
Արյունածծուկներ, երկթևանիների դասի ընտանիք։ Հայաստանում տարածված են ձիապիծակը (H. eguina), ոջլաճանճը (H. longipennis) և գարավը։
Մարմինը (երկարությունը՝ 4-12 մմ) տափակացած է, խիտինացված։ Ունեն երկար ճանկերով ուժեղ ոտքեր։
Հասուն արյունածծուկները կաթնասունների և թռչունների մակաբույծներ են, սնվում են արյունով (այստեղից՝ անվանումը)։ էգը կենդանածին է, թրթուրի հարսնյակավորումը կատարվում է տիրոջ մարմնի վրա կամ արտաքին միջավայրում։
Կատեգորիա:Երկթևանիներ
Զելյոնոե Պոլե (գյուղ, Կոնստանտինովսկի շրջան)
Զելյոնոե Պոլե (Зелене Поле), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Զելյոնոե Պոլե գյուղում բնակվում էր 29 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կոնստանտինովսկի շրջանի բնակավայրեր Կատեգորիա:Ուկրաինայի գյուղեր
Մեժրուչոլ
Մեժրուչոլ (Межручол), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Մալ գետի աջ ափով՝ 22 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Միշել Կարե (որդի)
Միշել Կարե (Michel Carré, ), ֆրանսիացի ռեժիսոր, սցենարիստ, դերասան, լիբրետիստ։
Կենսագրություն
Շուտով Միշել Կարեն հավաքեց իր սեփական թատերախումբը և դադարեցրեց ՍՍԱԺԼ-ի հետ ունեցած պայմանագիրը՝ սկսելով նկարահանել նրա համար բազմաթիվ ֆիլմեր։ Այսպես, 1909-1911 թվականներին նա թողարկեց իր կատակերգական «Ծածկակառք» ֆիլմը, «Մանրանկարչություն» դրաման, «Կրակ, հայտնիությունն այրելու համար» նկարը, «Նավաջա»,«Թափառաշրջիկների թռիչքը»,«Հիմարիկը» պարուհի Տրուխանովայի հետ, «Գյուտարարը», «Սերը և ժամանակը» և էկրանավորել է «Շագրենի կաշին» վեպը, ինչպես նաև «Աթալիա» -ն որտեղ Մաքսը գլխավոր հերոսի դերում էր։
1912 թվականին Միշել Կարեն լքեց ՍՍԺԱԼ-ը։ Նրան գերմանա-ամերիկյան գործարար Մենշենը հրավիրեց Վիեննա, Մաքս Ռեյնգարդտի «Հրաշք» ֆիլմախաղը էկրանավորելու համար, որն ուներ մեծ հաջողություն։ Այդտեղ մասնակցեցին 3000 ստատիստներ և դերասաններ։ Այդ ամենն արվել էր այնպես, ինչպես Շարլ Նոդեի լեգենդը՝ միանձնուհին սիրո համար թողնում է վանքը, և նրա փոխարեն հրաշալի ձևով ներկայանում է կույս Մարիան։ Միշել Կարեն նվազեցնում է Մաքս Ռեյնգարդտի մնջախաղերը և թողեց ընդամենը 300 դերասան։ «Հրաշք» ֆիլմախաղը մեծ հաջողություներ ունեցավ Լոնդոնում և բազմաթիվ շաբաթների ընթացքում ցուցադրվեց Կովենտ Գարդեն թատրոնում։
Արտաքին հղումներ
Կատեգորիա:Ֆրանսիացի դերասաններ Կատեգորիա:Ֆրանսիացի ռեժիսորներ Կատեգորիա:20-րդ դարի դերասաններ Կատեգորիա:Ֆրանսիացի սցենարիստներ Կատեգորիա:Լիբրետիստներ Կատեգորիա:Պատվո լեգեոնի շքանշանի ասպետներ
Մասաչուսեթներ
Մասաչուսեթներ, հնդկացիների ցեղ, բնակվում էր Հյուսիսային Ամերիկայում ժամանակակից Միացյալ Նահանգների Մասաչուսետս նահանգի տարածքում, որոնց անունից էլ անվանվել է այդ նահանգը։ Հատկացվում է Ալգոնկինյան ազգերի խմբին։ Մեր օրերում մնացել են այս հնդկացիների ցեղի շատ քիչ թվով ներկայացուցիչներ։ Խոսում էին Ալգկյան լեզվաընտանիքին պատկանող մասաչուսեթերեն լեզվով։
Անվանումը թարգմանվում է որպես՝ «մարդիկ, որոնք ապրում են մեծ բլրի կողքին», ինչը համաձայն առասպելների վերաբերվում է Բոստոնից ոչ հեռու գտնվող Կապույտ Բլուրներին։
Զբաղվում էին ձկնորսությամբ և հողագործությամբ։ Բնակվում էին ժամանակակից Մասաչուսետս նահանգի ափեզրի կենտրոնական մասում, այնտեղ, որտեղ հետագայում հիմնադրվել է Բոստոն քաղաքը։
Մասաչուսեթների հիմնական մասը ոչնչացվել է 17-րդ դարի ընթացքում, անգլիացիների կողմից նրանց հողերի գաղութականացման սկզբում։ 1616-ից 1619 թվականներին ցեղը մեծապես տուժել է ժանտախտից, որը բերվել էր Ամերիկա անգլիացիների հետ, իսկ 1623 թվականին մնացածների զգալի մասը արտաքսվել է իրենց հողերից նավապետ Մայլզ Ստենդիշի ղեկավարած գաղութականների խմբի կողմից, ապստամբության վտանգի պատճառով, որը նախապատրաստում էին ցեղի առաջնորդները։ 1630-ականներին Մասաչուսետսի հողերը բնակեցրեցին մոտ քսան հազար գաղութականների Անգլիայից։
Չնայած այն հանգամանքին, որ Մասաչուսեթների քանակը զգալիորեն նվազել էր, նրանք մասնակցություն ունեցան Թագավոր Ֆիլիպի պատերազմին 1675-ից 1676 թվականներին։
Մասաչուսեթները քրիստոնեական հավատ են ընդունել պուրիտանական միսիոներ Ջոն Էլիոտի ջանքերով։
Սվետլանա Տեր-Մինասովա
Սվետլանա Գրիգորի Տեր-Մինասովա (Светлана Григорьевна Тер-Минасова, ), հայազգի ռուսաստանյան լեզվաբան, բանասիրական գիտությունների դոկտոր, Մոսկվայի պետական համալսարանի օտար լեզուների և տարածաշրջանագիտության ֆակուլտետի նախագահ, օտար լեզուների դասավանդման տեսության ամբիոնի վարիչ, ՄՊՀ վաստակավոր պրոֆեսոր։
Կիրառական լեզվաբանության ազգային ընկերության հիմնադիր-նախագահն է (президент-основатель Национального общества прикладной лингвистики (НОПриЛ), անգլերեն դասավանդողների ազգային միավորման հիմնադիրն ու պատվավոր նախագահը (почетный президент-основатель Национального объединения преподавателей английского языка (НАПАЯз/NATE/TESOL Russia):
Լոմոնոսովյան մրցանակի դափնեկիր է (1996 թ.), Ֆուլբրայթի 50-ամյակի մրցանակի դափնեկիր, Բիրմինգեմի համալսարանի (Մեծ Բրիտանիա) և ԱՄՆ-ի Նյու Յորք նահանգի համալսարանի պատվավոր դոկտոր (honoris causa), SUNY (ԱՄՆ), ռուս-հայկական (սլավոնական) համալսարանի պատվավոր պրոֆեսոր, Յարոսլավլի պետհամալսարանի հրավիրյալ պրոֆեսոր, միջազգային ակադեմիական ֆորումի փորձագետների խորհրդի անդամ, Վրաստանի կրթության ակադեմիայի պատվավոր անդամ, Նյու Յորքում գործող International Association of University Professors of English միջազգային ընկերակցության գիտական խորհրդի անդամ...
Սվետլանա Տեր-Մինասովան արդեն իսկ պատրաստել է բանասիրական գիտությունների շուրջ յոթ տասնյակ թեկնածուներ ու դոկտորներ։ 1992 թվականին նրա նախաձեռնությամբ ու ղեկավարությամբ հիմնվել է Մոսկվայի պետհամալսարանի միջազգային քոլեջը՝ որպես այդ հեղինակավոր բուհի կառուցվածքային նոր ստորաբաժանում, որի խնդիրն է ռուսական և արևմտյան կրթական համակարգերի համադրման ուղիների ու եղանակների որոնումը։
Գիտական քաղվածքների կատարման հաճախականության արձանագրման ռուսական ցուցիչի 01.02.2016 թ. տվյալներով՝ պրոֆեսոր Ս. Տեր-Մինասովան ներառված է 100 առավել հաճախ մեջբերվող գիտնականների ցանկում, ընդ որում՝ երեք բնագավառներում. լեզվաբանության ու մանկավարժության ասպարեզներում նա զբաղեցնում է 46-րդ, մշակութաբանության բնագավառում՝ 14-րդ տեղը ։
Անձնական կյանք
Սվետլանա Տեր-Մինասովայի ամուսինը՝ Վալենտին Իվանովիչ Ֆետյուշչենկոն (1935-2006), նույնպես բանասիրական գիտությունների դոկտոր էր, Մոսկվայի պետհամալսարանի վաստակավոր պրոֆեսոր։ Նրանց դուստրերից Աննա Պավլովսկայան պատմական գիտությունների դոկտոր է, Մարիա Ֆետյուշչենկոն՝ փիլիսոփայական գիտությունների թեկնածու, որդին՝ Անդրեյ Ֆետյուշչենկոն՝ պատմական գիտությունների թեկնածու, ժուռնալիստ։ Սվետլանա Գրիգոևնան արդեն ունի ութ թոռ և մեկ ծոռ ։
Մենագրություններ, ուսումնական ձեռնարկներ
С. Г. Тер-Минасова является автором более 200 научных работ, опубликованных в отечественных и зарубежных изданиях, в том числе 10 монографий и 6 учебников. Среди наиболее важных:
Եռանկյունաչափական ֆունկցիաներ
Եռանկյունաչափական ֆունկցիաներ, տարրական ֆունկցիաներ, որոնք պատմականորեն առաջացել են ուղղանկյուն եռանկյունների ուսումնասիրման ժամանակ և արտահայտել են եռանկյան էջերի կախվածությունը սուր անկյուններից և ներքնաձիգից։ Այս ֆունկցիաները լայն տարածում են գտել գիտության ամենատարբեր բնագավառներում, ինչի արդյունքում ընդլայնվել է եռանկյունաչափական ֆունկցիաների սահմանումը։ Այժմ արգումենտը կարող է լինել ինչպես կամայական իրական թիվ, այնպես էլ կոմպլեքս թիվ ։
Եռանկյունաչափական ֆունկցիաները ուսումնասիրող գիտությունը կոչվում է եռանկյունաչափություն։ Եռանկյունաչափական ֆունկցիաներ են համարվում՝
Արևմտյան գրականություն մեջ տանգենսը, կոտանգենսը և կոսեկանսը հաճախ նշանակում են ։
Բացի այս վեց ֆունկցիաներից, գոյություն ունեն նաև հազվադեպ օգտագործվող եռանկյունաչափական որոշ ֆունկցիաներ (վերսինուս և այլն), ինչպես նաև հակառակ եռանկյունաչափական ֆունկցիաներ (արկսինուս, արկկոսինուս և այլն)։
Իրական արգումենտի սինուս և կոսինուս ֆունկցիաները պարբերական, անընդհատ և անվերջ դիֆերենցելի իրական ֆունկցիաներ են ։ Մյուս չորս ֆունկցիաներն իրական առանցքի վրա նույնպես իրական են, պարբերական են և անվերջ դիֆերենցելի են որոշման տիրույթում, բայց անընդհատ չեն։ Տանգենսը և սեկանսն ունեն երկրորդ կարգի խզումներ կետերում, իսկ կոտանգենսը և կոսեկանսը՝ \pm \pi n կետերում։
Անվանումների պատմություն
«Եռանկյունաչափություն» տերմինը որպես մաթեմատիկական դիսցիպլին ներմուծել է գերմանացի մաթեմատիկոս Պիտիսկուսը իր 1595 թվականին հրապարակված «Եռանկյունաչափություն, կամ համառոտ ու պարզ աշխատություն եռանկյունների լուծման մասին» գրքում։ 17-րդ դարի վերջում ի հայտ եկան եռանկյունաչափական ֆունկցիաների ժամանակակից անվանումները ։ «Սինուս» եզրույթն առաջին անգամ մոտավորապես 1145 թվականին օգտագործել է անգլիացի մաթեմատիկոս ու արաբագետ Ռոբերտ Չեստերսկին։ Ռեգիոմոնտանն իր աշխատությունում կոսինուսն անվանել է «լրացման սինուս», քանի որ ; նրա հետևորդները 17-րդ դարում այդ անվանումը կրճատեցոին ու դարձրին co-sinus (Էդմունդ Հունթեր), իսկ ավելի ուշ՝ cos (Ուիլիամ Օտրեդ)։ Տանգենսի ու սեկանսի անվանումները 1583 թվականին առաջարկել է դանիացի մաթեմատիկոս Թոմաս Ֆինկը (Thomas Fincke) , իսկ վերոնշյալ Էդմունդ Գունտերը ներմուծել է կոտանգենսի ու կոսեկանսի անվանումները։ «Եռանկյունաչափական ֆունկցիաներ» եզրույթն առաջին անգամ օգտագործել է Գեորդ Սիմոն Կլյուգելը իր «Անալիտիկ եռանկյունաչափություն» (1770) աշխատությունում ։
Տանգենս և սեկանս տերմիններն առաջին անգամ օգտագործել է դանիացի մաթեմատիկոս Տոմաս Ֆինկեն իր «Կլորի երկրաչափություն» գրքում (Geometria rotundi, 1583)։
Երկրաչափական մեթոդ
Սովորաբար եռանկյունաչափական ֆունկցիաները ներկայացվում են երկրաչափորեն։ Դիցուք, հարթության վրա մեզ տրված է դեկարտյան կոորդինատական համակարգը, և կառուցված է R շառավղով շրջանագիծ, որի կենտրոնը գտնվում է կոորդինատների O սկզբնակետում ։ Չափենք անկյունները որպես աբսցիսների առանցքի դրական ուղղությամբ պտույտներ մինչև OB ճառագայթը։ Ժամացույցի սլաքի հակառակ ուղղությունը համարվում է դրական, իսկ ժամացույցի սլաքինը՝ բացասական։ B կետի աբսցիսը նշանակենք x_B, իսկ օրդինատը նշանակենք y_B (տես Նկ. 1)։
Ակնհայտ է, որ եռանկյունաչափական ֆունկցիայի արժեքը կախված չէ շրջանագծի R շառավղի մեծությունից, համաձայն նման պատկերների հատկությունների։ Հաճախ այդ շառավղի արժեքը ընդունում են հավաար միավոր հատվածի մեծությանը։ Այս դեպքում սինուսի արժեքը ուղղակի հավասար է y_B օրդինատին, իսկ կոսինուսը՝ x_B աբսցիսը։ Նկար 2-ում ցույց է տրված միավոր շառավիղ ունեցող եռանկյունաչափական ֆունկցիաների արժեքները։
Եթե \alpha-ն իրական թիվ է, ապա \alpha-ի սինուսը մաթեմատիկական անալիզում կոչվում է անկյան սինուս, որի ռադիանային մեծությունը հավասար է \alpha-ի, նման ձևով նաև մյուս եռանկյունաչափական ֆունկցիաների համար։
Եռանկյունաչափական ֆունկցիայի որոշումը սուր անկյան մեթոդով
Բոլոր տարրական երկրաչափության դասագրքերում մինչ օրս սուր անկյան եռանկյունաչափական ֆունկցիան հաշվվում է որպես ուղղանկյուն եռանկյան կողմերի հարաբերությունը։ Դիցուք OAB-ն ուղղանկյուն եռանկյուն է \alpha անկյունով (տես Նկ. 3)։ Այդ դեպքում՝
Հակոբ Թերզյան (այլ կիրառումներ)
Հակոբ Թերզյան անուն-ազգանունը կարող է վերաբերել՝
Եռանկյունաչափական ֆունկցիաներ
Եռանկյունաչափական ֆունկցիայի որոշումը սուր անկյան մեթոդով
Եռանկյունաչափական ֆունկցիաները պարբերական են սինուսի, կոսինուսի, սեկանսի և կոսեկանսի դեպքում, և  պարբերական՝ տանգենսի և կոտանգենսի դեպքում ։
Յուրաքանչյուր անկյան եռանկյունաչափական ֆունկցիա կարելի է բերել սուր անկյան եռանկյունաչափական ֆունկցիայի՝ օգտագործելով նրանց պարբերականություն ու բերման բանաձևերը ։
Եռանկյունաչափական ֆունկցիաների սահմանումը որպես դիֆերենցիալ հավասարումների լուծումներ
Կոսինուս և սինուս ֆունկցիաները կարելի է որոշել որպես դիֆերենցիալ հավասարման զույգ (կոսինուս) և կենտ (սինուս) լուծումներ ՝   R(0) = 1 (կոսինուսի համար) և R'(0) = 1 (սինուսի համար) լրացուցիչ պայմաններով, այսինքն՝ որպես մեկ փոփոխականի ֆունկցիա, որի երկրորդ ածանցյալը հավասար է հենց ֆունկցիային՝ մինուս նշանով․
Եռանկյունաչափական ֆունկցիաների սահմանումը որպես ֆունկցիոնալ հավասարումների լուծումներ
Կոսինուս և սինուս ֆունկցիաները կարելի է որոշել որպես ֆունկցիոնալ հավասարումների համակարգի լուծումներ (f и g համապատասխանաբար)
Եռանկյունաչափական ֆունկցիաների որոշումը շարքերի միջոցով
Օգտվելով այս բանաձևերից և  ,  հավասարումներից, կարելի է գտնել նաև մյուս եռանկյունաչափական ֆունկցիաների վերլուծությունը շարքի տեսքով.
Ածանցյալներ և ինտեգրալներ
Բոլոր եռանկյունաչափական ֆունկցիաները անընդհատ և անսահմանափակ ածանցելի են իրենց որոշման ամբողջ տիրույթում։
Եռանկյունաչափական ֆունկցիաների ինտեգրալները որոշման տիրույթում արտահայտվում են տարրական ֆունկցիաների միջոցով հետևյալ կերպ.
Պարզագույն նույնություններ
Քանի որ միավոր շրջանագծի վրա գտնվող կետի սինուսը և կոսինուսը հանդիսանում են համապատասխանաբար \alpha անկյան օրդինատը և աբսցիսը, հետևաբար, համաձայն Պյութագորասի թեորեմի ունենք՝ Այս արտահայտությունը կոչվում է հիմնական եռանկյունաչափական նույնություն։ Բաժանելով այս հավասարման աջ և ձախ մասերը սինուսի և կոսինուսի քառակուսիների վրա՝ արդյունքում կստանանք
Զույգություն
Կոսինուս և սեկանս ֆունկցիաները զույգ են, իսկ մյուս ֆունկցիաները՝ կենտ, այսինքն՝
Անընդհատություն
Սինուսը և կոսինուսը անընդհատ ֆունկցիաներ են։ Մյուս ֆունկցիաները անընդհատ չեն։ Տանգենսի և սեկանսի խզման կետերն են, իսկ կոտանգենսի և կոսեկանսի խզման կետերն են
Պարբերականություն
ֆունկցիաները պարբերական են 2\pi պարբերությամբ, իսկ և  ֆունկցիաները՝ \pi պարբերությամբ ։
Բերման բանաձևեր
Բերման բանաձևեր են կոչվում հետևյալ տեսքի բանաձևերը՝
n
` ամբողջ թիվ է։ Ստացված ֆունկցիայի դիմաց դրվում է այն նշանը, որը ընդունում է ելման ֆունկցիան տրված կոորդիանատային հարթության քարորդում, այն պայմանով, որ
α
անկյունը միշտ սուր է, օրինակ.
Գումարի բանաձևեր
Երկու անկյունների գումարի և տարբերության եռանկյունաչափական ֆունկցիաների արժեքները՝
Նույն ձևով երեք անկյունների գումարի բանաձևերը ունեն այսպիսի տեսք՝
Բանաձևեր բազմապատիկ անկյունների համար
Կրկնակի անկյան բանաձևերը՝
Եռակի անկյան բանաձևերը՝ Այլ բանաձևեր բազմապատիկ անկյունների համար.
Մուվրի բանաձևից կարելի է ստանալ բազմապատիկ անկյունների արտահայտման հետևյալ ընդհանուր տեսքը. որտեղ [n]` n թվի ամբողջ մաս, ` երկանդամային գործակից։
Կես անկյան բանաձևեր`
Արտադրյալի բանաձևեր
Բանաձևեր երկու անկյունների արտադրյալների համար. Նպատատիպ բանաձևեր երեք անկյունների սինուսների և կոսինուսների արտադրյալների համար.
Գումարի բանաձևեր
Ֆունկցիաների գումարի բանաձևերը՝ Գոյություն ունի ներկայացում. որտեղ \phi անկյունը ստացվում է հետևյալ հարաբերությունից.
Սահմանում
Էյլերի բանաձև ՝
Հնարավորություն է տալիս որոշել եռանկյունաչափական ֆունկցիան կոմպլեքս արգումենտով աստիճանի միջոցով (շարքերի օգնությամբ) կամ նրանց իրական անալոգների անալիտիկ շարունակությամբ՝ Համապատասխանաբար, իրական x-ի համար. Կոմպլեքս սինուսը և կոսինուսը սերտ փոխկապակցված են հիպերբոլական ֆունկցիաների հետ.
Թվարկված եռանկյունաչափական ֆունկցիաների հատկությունները հիմնականում պահպանվում են նաև կոմպեքսի դեպքում։ Որոշ լրացուցիչ հատկություններ՝
Կոմպլեքս գրաֆիկներ
Հետևյալ գրաֆիկներում պատկերված է կոմպլեքս հարթություն, իսկ ֆունկցիաների արժեքները առանձնացված են գույներով։ Պայծառությունն արտացոլում է բացարձակ արժեքը (սև՝ զրո)։ Գույնը փոխվում է համաձայն քարտեզի։
Եռանկյունաչափական ֆունկցիաների արժեքները որոշ անկյունների համար
Սինուս, կոսինուս, տանգենս, կոտանգենս, սեկանս և կոսեկանսի արժեքները որոշ անկյուների համար բերված են աղյուսակում ( - նշանակում է, որ ֆունկցիան նշված կետում որոշված չէ, իսկ նրա շրջակայքում ձգտում է անվերջության)։
Արտաքին հղումներ
Կատեգորիա:Եռանկյունաչափություն Կատեգորիա:Մաթեմատիկայի պատմություն Կատեգորիա:Ֆունկցիաների տեսակներ
Քենեդու փողոց (Ստամբուլ)
Քենեդի փողոց (Kennedy Caddesi), 13 կիլոմետր երկարություն ունեցող փողոց Ստամբուլի եվրոպական հատվածում։ Կառուցվել է XX դարի երկրորդ կեսին։ Փողոցը սկսվում է Սիրքեջի կայարանից և ձգվում Բաքըրքյոյ թաղամասով դեպի Աթաթուրքի անվան միջազգային օդանավակայան։ Փողոցը անվանվել է ի պատիվ ԱՄՆ 35-րդ նախագահ Ջոն Ֆ. Քենեդիի ։
Տեղակայում
Քենեդու անվան փողոցի մեծ մասը անցնում է մի կողմից Կոստանդնուպոլսի պարիսպների մոտով, մյուս կողմից` Մարմարա ծովի։ Սկսվելով Սիրքեջի կայարանից փողոցը թեքվում է դեպի արևելք` Ոսկեղջյուրի հարավային ափով դեպի այն վարյրը, որտեղ Բոսֆորը թափվում է Մարմարա ծովը։ Սարայբուրնու հրվանդանի վրա փողոցը թեքվում է հարավ և անցնում նրա արևելյան մասով` Բոսֆորի և Թոփքափը ամրոցի արանքով։ Ահըրքափը փարոս և Բուկոլեոն պալատը շրջանցելուց հետո, փողոցը թեքվում է դեպի արևմուտք` հասնելով Աթաթուրքի անվան միջազգային օդանավակայան։ Մինչ օդանավակայան ճանապարհին են գտնվում Փոքր Այա Սոֆիա եկեղեցին, Պոլսո հայոց պատրիարքությունը և Յենիքափը թաղամասը։ Ֆորմալ առումով փողոցը ավարտվում է Աթաքյոյ թաղամասում` փոխարինվելով Ռաուֆ Օրբայի անվան փողոցով։
Տեսարժան վայրեր
Սիրքեջի կայարանից սկսած մինչև փողոցի մյուս ծայրը տեղակայված են մի շարք պատմական և մշակութային կառույցներ։ Ստորև ներկայացված են այն կառույցները, որտեղ կարելի է մտնել անմիջապես փողոցից
Ծանոթագրություններ
Կատեգորիա:Ստամբուլի փողոցներ Կատեգորիա:Ֆաթիհ
Benetton B196
Բոլիդ Benetton B196 (Benetton B196), Ռորի Բիրնի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1996 թվականի մրցարշավին մասնակցելու համար ։
Ծանոթագրություններ
Կատեգորիա:Ֆորմուլա 1
Իդա Հեգնաուեր
Իդա Հեգնաուեր (Ida Hegnauer, ), շվեյցարացի բուժքույր և խաղաղության համար պայքարող ակտիվիստ, աշխատել է Միջազգային քաղաքացիական ծառայությունում (Service Civil International, SCI)։
Անձնական կյանք
Հեգնաուերը ծնվել է Շվեյցարիայի Օբֆելդեն բնակավայրում ։ Նա եղել է ատաղձագործ Յակոբ Հեբերլինգի և Մարիի դուստրը ։ Հեգնաուերը եղել է քվակեր։ Մահացել է 2006 թվականին Աֆոլտերն-նա Ալբիսում, Շվեյցարիա ։
Գործունեություն
Իսպանիայի քաղաքացիական պատերազմի ժամանակ Հեգնաուերը գրանցվել է Միջազգային քաղաքացիական ծառայությունում (SCI) և աշխատել Վալենսիայում ։
Երկրորդ համաշխարհային պատերազմից հետո Հեգնաուերն աշխատել է Հասարակության ընկերների ծառայության ամերիկյան կոմիտեում Իսրայելա-պաղեստինյան հակամարտության ընթացքում։ Նա աջակցել է Թուրանի, Իսրայելի գյուղական բնակչությանը, նրանց բժշկական օգնություն ցուցաբերել ։
1960 թվականին նա զեկուցում է գրել Թունիսի ալժիրցի փախստականների մասին՝ աշխատելով երկրում Ալժիրի անկախության պատերազմի ընթացքում ։ Հեգնաուերը SCI-ի համար օգնել է հավաքել 900 000 շվեյցարական ֆրանկ ։
Երկրորդ համաշխարհային պատերազմից հետո Հեգնաուերը աշխատել է նաև Հունաստանում, Հնդկաստանում, Ավստրիայում և Հարավսլավիայում ։ 1980-1984 թվականներին նա աշխատել է Շվեյցարիայի Աֆոլտերն-նա Ալբիսի մանկական հիվանդանոցում ։
Ծանոթագրություններ
Կատեգորիա:Պացիֆիստներ Կատեգորիա:Բուժքույրեր Կատեգորիա:Ակտիվիստներ Կատեգորիա:քվակերներ
Ալպիկար
Ալպիկար (Alpicat), մունիցիպալիտետ է Իսպանիայում։ Մտնում է Կատալոնիա ինքնավար համայնքի Լեյդա նահանգի մեջ։ Մունիցիպալիտետը գտնվում է Սեգրիայի շրջանում։ Զբաղեցնում է 15,3 կմ² տարածք։ Բնակչությունը 2010 թվականի տվյալներով՝ 6116 մարդ։
Արտաքին հղումներ
Կատեգորիա:Իսպանիայի բնակավայրեր
(8560) Ցուբակի
Միջին հեռավորությունը Արեգակից կազմում է 2,955091 ա. մ., առավելագույնը մոտենում է 2,7368 ա. մ. հեռավորության վրա և հեռանում 3,1734 ա. մ. ։ Արեգակի շուրջ մեկ ամբողջական պտույտ է կատարում 1855,47 երկրային օրվա ընթացքում, իր ուղեծրով շարժվելով միջինում 0,194021 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,39° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բողոքի ակցիաներ Պետական Դումայի ընտրությունների կեղծման դեմ (2011)
2011 թվականի Ռուսաստանում բողոքի ակցիաները սկսվեցին Պետական Դումայի ընտրությունների արդյունքների հրապարակումից հետո, որոնք ըստ ցուցարարների և բազմաթիվ ոչ կառավարական կազմակերպությունների զանգվածային կեղծիքի արդյունք էին։ Ակցիայի խորհրդանիշն է դարձել «սպիտակ ժապավենը»։ Մոսկվայում և Սանկտ Պետերբուրգում ակցիաները սկսվել էին դեռ դկետեմբերի 4-ի երեկոյան և շարունակվել հաջորդ շաբաթվա ընթացքում։ 2011 թվականի դեկտեմբերին սկսվեց բողոքի համառուսաստանյան ակցիան, որը ընդգրկեց երկրի ավելի քան 80 քաղաք։ Մոսկվայի ցույցը դարձավ վերջին տասնամյակում տեղի ունեցած ամենախոշորը։
Ծանոթագրություններ
Կատեգորիա:2011 Ռուսաստանի քաղաքականությունում Կատեգորիա:2011 ընտրություններ Կատեգորիա:Բողոքի ակցիաներ Ռուսաստանում Կատեգորիա:2011 Ռուսաստանում Կատեգորիա:2012 Ռուսաստանում Կատեգորիա:Ընդդիմություն Վլադիմիր Պուտինին
Պուշկինի բազմոց
Պուշկինի բազմոց-շլաֆբանկ, բազմոց Էրմիտաժի հավաքածուից, Սանկտ Պետերբուրգի Ալեքսանդր Պուշկինի տուն-թանգարանի ցուցանմուշներից մեկը։ Բազմոցը գտնվել է բանաստեղծի աշխատասենյակում․ Դանտեսի հետ մենամարտից հետո մահացու վիրավոր Պուշկինին պառկեցրել են այդ բազմոցին, որի վրա անցկացրել է իր կյանքի վերջին օրերը։ Բազմոցի իսկական լինելը և նրա պատկանելիությունը Պուշկինին ապացուցվել է հետազոտությունների արդյունքում, որոնք անց են կացվել 2008-2013 թվականներին, իսկական լինելն ապացուցվել է՝ համեմատելով բազմոցի պաստառի արյան մասնիկները Պուշկինի այն բաճկոնի վրայի արյան մասնիկների հետ, որը Պուշկինը հագել էր մենամարտին։
Բազմոցի ծագման պատմություն և նկարագրություն
Պուշկինի բազմոցը պատրաստվել է կարմիր ծառից և երեսպատվել սաֆյանով։ Բազմոցի ներքևի հատվածում տեղադրված են գզրոցներ։ Բազմոցի այս տիպը Ռուսաստանում հայտնի էր 18-րդ դարի վերջերից՝ «շլաֆբանկ» անվամբ (բառացի թարգմանությունը գերմաներենից՝ նստարան քնի համար)։ Շլաֆբանկները հայտնի էին որպես աշխատասենյակի կահույք ուսումնական և գիտական, ինչպես նաև քարտուղարների և սենեկասպասների շրջանում, որը թույլ էր տալիս տիրոջը հանգստանալ աշխատանքի վայրում, եթե նրանք շատ ժամանակ էին ծախսում աշխատավայրում։ Որակյալ և նրբաճաշակ աշխատանքի նմուշ հանդիսացող Պուշկինի շլաֆբանկը հանդիսանում է «Նիկոլայի» շրջանի կահույքի ամպիրի լավագույն օրինակներից մեկը։ Հավանաբար բազմոցը գնվել է 1831-1837 թվականներին, երբ Պուշկինների ընտանիքը տեղափոխվել է Սանկտ Պետերբուրգ և հաստատվել Մոյկա 12 հասցեում գտնվող բնակարանում։ Ալեքսանդր Պուշկինի ընտանիքի կողմից բազմոցի ձեռք բերման և դրա ծագման մասին կոնկրետ ամսաթիվ հայտնի չէ։ Այդ տարիներին Պետերբուրգում աշխատում էին կահույքի մի քանի հայտնի ընկերություններ՝ Հենրիխ Համբսի և իր որդիների, Անդրեյ Տուրի, Վասիլի Բաբկովի, Անդրեյ Տարասովի, Իվան Բաումանի, Վիլհելմ Շտրոմի, Կոնրադ Գուտի, Ադոլֆ Էմզենի, Ադամ Շիցի և Ալեքսանդր Կաուշի։ Այդ ժամանակաշրջանում մեկ այլ շատ նման շլաֆբանկ էր պատրաստվել ցարորդի Ալեքսանդր II-ի համար։ Ձմեռային պալատի Ուսումնական սենյակի կահույքի հավաքածուի վրա աշխատել են Շիցը, Գուտը և Կաուշը։
Պուշկինն օգտագործել է ձեռք բերված բազմոցը, որպեսզի կահավորի իր աշխատասենյակը։ Երբ սկսվել է հրատարակվել «Սովրեմեննիկ» ամսագիրը, Պուշկինը, լինելով դրա գլխավոր խմբագիրը, աշխատասենյակում ընդունում էր գրականագետների։ Նրա աշխատասենյակի բազմոցի մասին իր գրառումներում հիշատակել է մասնավորապես, Ալեքսանդր Տուրգենևը։ Հենց այս բազմոցին են պառկեցրել մահացու վիրավորված բանաստեղծին մենամարտից հետո՝ 1837 թվականի փետրվարի 8-ին։ Երկու օր անց Պուշկինը մահացել է։ Նրա մահից հետո բանաստեղծի այրին՝ Նատալյա Նիկոլաևնան, հանգուցյալի իրերի մեծամասնությունը բաժանել է նրա ընկերներին։ Ժուկովսկիին բաժին է հասել սերթուկը, որով Պուշկինը եղել էր մենամարտին, իսկ Վյազեմսկիին՝ բաճկոնը։ Պավել Նաշչոկինին՝ Ալեքսանդր Պուշկինի մոտ ընկերոջը, իր կյանքի վերջին օրերին այրին փոխանցել է արծաթյա ժամացույցը, արխալուղը և դրամապանակը, նրան առաջարկել է վերցնել նաև բազմոցը՝ արյան հետքերով, որի վրա մահացել էր Պուշկինը։ Բայց ինչպես հետո գրել է Պավել Նաշչոկինի կինը՝ Վերա Ալեքսանդրովնան, նրա համար «այնքան ծանր էր ընկերոջ կորուստը, այնքան ցավոտ էր տեսնել նրա անժամանակ բռնի մահվան նյութեղեն ապացույցները, որ նա հրաժարվեց»։
Մենամարտից հետո Նատալյա Նիկոլաևնան, ինչպես ցանկացել էր հանգուցյալ ամուսինը, հեռացավ Սանկտ Պետերբուրգից։ Պուշկինների ընտանիքի բնակարանի իրերը հանձնվել են Մեծ Գոստինի դվոր՝ պահպանության։ 1841 թվականին Պուշկինների ընտանիքի կալվածքը Միխայլովսկոեում, ինչպես նաև քաղաքի բնակարանի իրերը, հանգուցյալ Պուշկինի ունեցվածքը և հանձնվեցին երեխաների խնամակալներին։ Խնամակալները, իրենց հերթին, որոշեցին կահույքի մեծ մասը հանձնել այրուն՝ «խնամակալներին ազատելով ավելորդ ծախսերից․․․»։ 1841 թվականի մայիսին Նատալյա Նիկոլաևնան կահույքի մեծ մասը Պետերբուրգի բնակարանից տեղափոխեց Միխայլովսկոե։ Պետերբուրգում գտնվող Պուշկինի տուն-թանգարանի տնօրենի՝ Գալինա Սեդովայի կարծիքով՝ այրին Միխայլովսկոեում բազմոցը հազիվ թե ուղիղ իմաստով է օգտագործել, այն պահել է, որպես ամուսնուց հուշ։
Բազմոցը գտնվել է Միխայլովսկոեում մինչև 1890-ական թվականները՝ մինչև Ռուսաստանի գիտությունների ակադեմիային դաստակերտի վաճառքը։ Այն բանից հետո, երբ կայացվել է վաճառքի որոշումը, բանաստեղծի որդին՝ Գրիգորի Պուշկինը, որը բնակվում էր Միխայլովսկոեում և շուտով պատրաստվում էր տեղափոխվել կնոջ կալվածք, որոշեց հրաժարվել հոր անվան հետ կապված իրերի մի մասից։ Այսպես, Պուշկինի գրադարանը նվիրաբերվեց Ռումյանցևի թանգարանին, կարմիր փայտից սեղանը՝ Ցարսկոե Սելոյի կայսերական լիցեյի թանգարանին։ Հենց այդ ժամանակ բանաստեղծի աշխատասենյակի բազմոցը նվիրել են Դմիտրի Ֆիլոսոֆովին և նրա կնոջը՝ Մարիա Ալեքսեևնային, որը Գրիգորի Պուշկինի կնոջ՝ Վարվառա Ալեքսեևնայի հարազատ քույրն էր։ Ֆիլոսոֆովները դաստակերտ են ունեցել Ուսադիշչի գյուղում՝ Միխայլովսկոեի հարևանությամբ։ Բազմոցը իրենց տանն է մնացել մինչև 1918 թվականը մինչև գերմանական զորքերի հարձակման սպառնալիքի տակ Ֆիլոսոֆովների որդին՝ Մարկ Դմիտրիևիչը, կահավորանքը չտեղափոխեց իր պետրոգրադյան բնակարան։ 1920-ական թվականներին Մարկ Ֆիլոսոֆովը աշխատել է Էրմիտաժում և հենց այդ ժամանակ էլ Պուշկինի բազմոցը տեղափոխել է թանգարանի իր աշխատասենյակ։ Առաջին անգամ թանգարանի գույքագրման ժամանակ, բազմոցը գրանցվել է 1923 թվականին՝ առանց նշելու ծագման մասին։ Պարզ է, որ Մ․ Ֆիլոսոֆովն իր կոլեգաների հետ կիսվել է բազմոցի ծագման մասին։ 1935 թվականին Ֆիլոսոֆովին աքսորել են Սամարա, հետագայում՝ բռնաճնշվել է։ Այդ օրերին երկրում ընթանում էին Պուշկինի հոբելյանի նախապատրաստական աշխատանքները, իսկ տուն-թանգարանում վերականգնողական աշխատանքներ էին կատարվում՝ վերականգնելու Պուշկինի ժամանակների տեսքը։ Էրմիտաժի տնօրեն, ակադեմիկոս Օրբելին, հավանաբար Ֆիլոսոֆովներից լսելով ընտանեկան մասունքի պատմության մասին, բազմոց-շլաֆբանկն Էրմիտաժից փոխանցում է Մոյկա 12 հասցեում գտնվող Պուշկինի տուն֊թանգարան՝ Պուշկինի աշխատասենյակի կահավորման համար։ Այդ ժամանակ բացի բանավոր լեգենդներից, որը եկել էր բռնաճնշված գիտնականից, բազմոցի ծագման մասին ոչ մի հաստատում չկար։ Փոխանցման ակտում նշվել է միայն՝ «19-րդ դարի 30-ական թվականների կարմիր փայտից և սաֆյանից բազմոց»։ 1937 թվականից միչև մեր օրերը բազմոց-շլաֆբանկը գտնվում է Պուշկինի վերջին բնակարանի՝ տուն-թանգարանի ցուցանմուշների շարքում։
Մասունքի իսկական լինելու հաստատում
2008 թվականին Պուշկինի տուն-թանգարանի աշխատակիցները որոշեցին ապացուցել բազմոց-շլաֆբանկի իրական ծագումը՝ օգտվելով ժամանակակից դատա-կենսաբանական հետազոտության նվաճումներից։ Առաջին փուլի ընթացքում պետք էր գտնել բանաստեղծի արյան հետքերը բազմոցի սաֆյանե պաստառի վրա։ Ժուկովսկու նկարով թանգարանի աշխատակիցները և Լենինգրադի մարզի դատաբժշկական փորձաքննության բյուրոյին փորձագետները՝ Յուրի Մոլինի գլխավորությամբ, որոշեցին վիրավոր Պուշկինի ենթադրյալ պառկած դիրքը և նրա վնասվածքի նկարագրությամբ որոշեցին պաստառի հնարավոր հատվածը, որտեղ կարող էին մնալ Պուշկինի արյան միկրոմասնիկներ։ Փորձաքննության ընթացում վերցված 27 փորձանյութերից մեկի վրա հայտնաբերվել են արյան մասնիկներ։
Արտաքին հղումներ
Կատեգորիա:Ալեքսանդր Պուշկին Կատեգորիա:Բազմոցներ
2015 թվականի ֆիլմերի ցուցակ
Դեկտեմբեր
Կատեգորիա:Կինեմատոգրաֆիական ցուցակներ
Համակար (անձնանուն)
Համակար, հայկական արական անուն։ Առաջացել է հայերեն համակար բառից։ Նշանակում է «համազոր»։ Գործածվել է մեկ անգամ ։
Ծանոթագրություններ
Կատեգորիա:Հայկական արական անձնանուններ
Անդրե Այու
Անդրե Այու (André Ayew, ), գանացի ֆուտբոլիստ, հարձակվող։ Անդրեի հայրը Պելե Աբեդին է, փոքր եղբայրը՝ Ջորդան Այուն։
Կարիերա
2010 թվականի հունվարի 19-ինՙ Աֆրիկայի գավաթ 2010-ի խաղարկության ժամանակ, Բուրկինա Ֆասոյի հավաքականի դարպասին, Այուն հավաքականում խփեց իր առաջին գոլը։
2011 թվականի ապրիլի 28-ին, Ֆրանսիայի առաջնության շրջանակներում, «Նիցցայի» դարպասին խփեց 4 գոլ («Մարսելը» 4-2 հաղթեց) ։
2015 թվականի հունիսի 10-ին ազատ գործակալի իրավունքներով տեղափոխվեց «Սուոնսի Սիթի»՝ կնքելով չորս տարվա պայմանագիր։
Արտաքին հղումներ
Կատեգորիա:Գանացի ֆուտբոլիստներ Կատեգորիա:Օլիմպիկ Մարսելի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Վեստ Հեմ Յունայթեդի ֆուտբոլիստներ Կատեգորիա:Գանայի հավաքականի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Արլ-Ավինյոնի ֆուտբոլիստներ Կատեգորիա:Ֆեներբահչեի ֆուտբոլիստներ Կատեգորիա:Սուոնսի Սիթիի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Լորյանի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Ալեսանդրո Բիրինդելի
Ալեսանդրո Բիրինդելի (Alessandro Birindelli, ), նախկին իտալացի ֆուտբոլիստ։ Խաղացել է եզրային, հիմնականում՝ աջ պաշտպանի դիրքում ։ Կարիերայի մեծ մասը անցկացրել է Յուվենտուսում, որի կազմում անցկացրել է ավելի քան 300 հանդիպում։
Յուվենտուս
1997 թվականին Բիրինդելին տեղափոխվեց Յուվենտուս, որտեղ հանդես էին գալիս այնպիսի աստղեր, ինչպիսիք էին Ալեսանդրո Դել Պիերոն, Զինեդին Զիդանը, Էդգար Դավիդսը և Ֆիլիպո Ինձագին, իսկ գլխավոր մարզիչը Մարչելո Լիպին էր։ Իր պաշտոնական դեբյուտը նշեց օգոստոսի 23-ին՝ Իտալիայի սուպերգավաթի Վիչենցայի դեմ խաղում ։ Իր դեբյուտը առաջնությունում նշեց օգոստոսի 31-ին՝ Լեչչեի դեմ խաղում ։ Եվրոպական առաջնություններում իր առաջին հանդիպումը անցկացրեց սեպտեմբերի 17-ին՝ Չեմպիոնների Լիգայի Ֆեյենորդի դեմ խաղում՝ այս հանդիպման ժամանակ դառնալով գոլի և գոլային փոխանցման հեղինակ ։ Իր առաջին մրցաշրջանում Բիրինդելին Յուվենտուսի հետ հաղթեց Իտալիայի առաջնությունը և հասավ Չեմպիոնների Լիգայի եզրափակիչ, որտեղ պարտվեց Ռեալ Մադրիդին 1-0 հաշվով։
Յուվենտուսի հետ Բիրինդելին ևս 2 անգամ հաղթեց Սերիա A-ն՝ 2002 և 2003 թվականներին, բացի այդ՝ 2 անգամ հաղթեց Իտալիայի սուպերգավաթը և 2 անգամ հասավ Իտալիայի գավաթի եզրափակիչ։ 2002-03 մրցաշրջանում Յուվենտուսը Բիրինդելիի հետ հասավ Չեմպիոնների Լիգայի եզրափակիչ, որտեղ պարտվեց Միլանին 2-3 հաշվով։
2005 թվականի ամռանը՝ Բենֆիկայի դեմ ընկերական խաղում Բիրինդելին ստացավ ծանր վնասվածք՝ բաց թողելով ամբողջ մրցաշրջանը։ 2006 թվականի Իտալական ֆուտբոլի կոռուպցիոն սկանդալի պատճառով Յուվենտուսը հեռացվեց Սերիա A-ից և զրկվեց 2005 ու 2006 թվականների Սերիա A-ի գավաթներից։ 2006-07 մրցաշրջանում Յուվենտուսը հաղթեց Սերիա B-ն և վերադարձավ Իտալիայի բարձրագույն դիվիզիոն, իսկ Բիրինդելին անցկացրեց 37 հանդիպում՝ լինելով թիմի երկրորդ ավագը։ 2007-08 մրցաշրջանում Կլաուդիո Ռանիերին դարձավ Յուվենտուսի գլխավոր մարզիչը, և Բիրինդելին դուրս մնաց թիմի հիմնական կազմից՝ անցկացնելով ընդամենը 7 հանդիպում։ Յուվենտուսի կազմում Բիրինդելին անցկացրեց 11 տարի՝ մասնակցելով 305 հանդիպման և դառնալով 7 գոլի հեղինակ՝ ակումբից հեռանալով 2008 թվականի մայիսի 17-ին ։
Հետագա կարիերա
2008 թվականի հուլիսի 22-ին Բիրինդելին միացավ Պիզային ։ 2008-09 մրցաշրջանում Պիզան դուրս մնաց Սերիա B-ից, ապա՝ ֆինանսական խնդիրների պատճառով հեռացվեց իտալական ֆուտբոլից։
2009 թվականի օգոստոսին Բիրինդելին 2 տարվա պայմանագիր կնքեց Պեշինայի հետ։ 2010 թվականի հունիսին իտալացին ստացավ ազատ գործակալի կարգավիճակ, քանի որ Պեշինան ծանր պարտքերի պատճառով հեռացվեց ֆուտբոլից։
Միջազգային կարիերա
Բիրինդելին ներկայացրեց Իտալիայի Մ17 հավաքականը 1991 թվականի աշխարհի առաջնությանը, սակայն չմասնակցեց թիմի 3 հանդիպումներից ոչ մեկին։ Իտալիայի Մ23 հավաքականի հետ Բիրինդելին 1997 թվականին հաղթեց Միջերկրածովյան խաղերը՝ մասնակցելով թիմի 4 խաղերից 3-ին։
Իտալիայի ազգային հավաքականի կազմում Բիրինդելին իր դեբյուտը նշեց 2002 թվականի նոյեմբերի 20-ին՝ Թուրքիայի դեմ ընկերական խաղում ։ Բացի այս խաղը, հաջորդ 2 տարիներին նա անցկացրեց ևս 5 հանդիպում ազգային հավաքականի կազմում։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Իտալացի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Էմպոլիի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Պիզայի ֆուտբոլիստներ
Իժևկա (գյուղ, Կոնստանտինովսկի շրջան)
Իժևկա (Іжевка), գյուղ Ուկրաինայի Դոնեցկի մարզի Կոնստանտինովսկիում։